open-index/open-wikipedia-markdown huggingface dataset:
Pusgaubtė gleiviabudė

**Pusgaubtė gleiviabudė** (*Stropharia semiglobata*) – gleiviabudinių šeimai priklausantis nevalgomas grybas.

Sinonimai: *Agaricus semiglobatus*, *Agaricus stercorarius*.

## Išvaizda

Kepurėlė 1-4 cm skersmens, plona nemėsinga, ilgą laiką pusiau apvali, vėliau šiek tiek paplokščiai iškili. Luobelė lygi blizganti, dažnai lipni. Kotas 4-10 cm ilgio, cilindriškas, lipniai gleivėtas, su odišku, bet greitai nukrentančiu rinkiu. Lakšteliai nelabai tankūs, priaugintiniai. Trama silpno miltų kvapo ir švelnaus skonio.

Spalvos kaita: kepurėlės spalva įvairuoja nuo geltonos iki žalsvai geltonos, kraštai visada šiek tiek šviesesni. Lakšteliai iš pradžių pilki, vėliau pilkai violetiniai arba pilkai juodi. Grybui senstant spalvos truputį išblunka.

## Augavietė

Šis grybas dažnai sutinkamas pievose ir ganyklose, mėgsta augti patręštose vietose ir ant karvių mėšlo.

Sezonas: gegužė – lapkritis

## Literatūra
* Etorė Bielis „Grybai“, „Mūsų knyga“, 2004 m, (140 psl.) ISBN 9955-573-65-1
Žemytės kapinės

**Žemytės kaimo kapinės** yra vakarinėje Skuodo rajono savivaldybės teritorijos dalyje, 70 m į pietryčius nuo kelio Kretinga–Skuodas, Žemytės kaime (Lenkimų seniūnija).

## Kapinės

Įrengtos kaimo žemių vakariniame pakraštyje stūksančioje kalvelėje. Jos stačiakampio plano, pailgas šiaurės rytų– pietvakarių kryptimi, 45 x 25 m dydžio, apjuostos lauko akmenų tvoros, ties kurios šiaurės vakarinės kraštinės viduriu įrengti kaltiniai vartai. Pakraščiuose auga pavieniai lapuočiai medžiai.

Kapus ženklina mediniai, metaliniai ir akmens paminklai bei kryžiai. Ties kapinių pietrytinio pakraščio viduriu stovi medinė, stačiakampė stačiasienė, vienkamarė koplytėlė dvišlaičiu lentiniu stogeliu, kurios frontoną remia dvi kolonėlės.

Priešais kapines stovi stogastulpio tipo kultūros paveldo objekto anotacinis ženklas.

Teritorijos plotas – 0,13 ha.

Kapinės ribojasi su Žemytės senovės gyvenviete.

## Istorija
Kalvoje, kurioje veikia kapinės, buvo priešistorinė gyvenvietė, o į šiaurę nuo jos išliko VIII–XIII a. kapinynas. Kapinės įrengtos XVI a., kuriantis Žemytės kaimui. Veikė iki XVIII a. pab. Nuo XIX a. iki XX a. pr. jose daugiausia laidoti savižudžiai, nekrikštyti kūdikiai bei kitatikiai. 

Kapinės oficialiai laikomos neveikiančiomis, tačiau jose mirusiuosius leidžiama laidoti senosiose šeimos kapavietėse.

Saugotinas kultūros paveldo objektas.

## Šaltiniai

## Nuorodos
* Skuodo krašto enciklopedija: Žemytės kapinės
Čangdžou

**Čangdžou** () – miestas rytų Kinijoje, Dziangsu provincijoje, Jangdzės žemupio pietinėje pakrantėje (Jangzdės deltoje), prie Didžiojo Kinijos kanalo. Turi prefektūros statusą. Svarbus transporto mazgas: upių uostas, oro uostas, geležinkelio stotis. Mašinų (traktorių, lokomotyvų, dyzelinių variklių), metalurgijos, elektronikos, tekstilės, chemijos pramonė. Veikia keletas universitetų. Yra Kinijos dinozaurų parkas, Tianingo dzen šventykla ir pagoda (įkurta Tangų dinastijos laikais, atstatyta 2007 m.). Čangdžou žymus tradicine šukų gamyba.

## Istorija

Miestas įkurtas Vakarų Džou dinastijos laikais. Šaltiniuose minimas nuo 221 m. pr. m. e. Iškasus Didįjį kanalą 609 m., Čangdžou tapo strategiškai svarbiu uostamiesčiu. Seniau miestas dar vadintas ***Vudzinu***.

## Galerija

Image:Tianning Temple with Tianning Pagoda.jpg|Tianingo šventykla ir pagoda
Image:Changzhou Christ Church 02 2012-04.JPG|Katalikų bažnyčia
Image:Changzhou 4.JPG|Naktinė panorama


## Šaltiniai
Kislusis baravykas

**Kislusis baravykas** (*Boletus pulverulentus*)&nbsp;– baravykinių šeimai priklausantis valgomasis grybas, turintis vidutiniškas maistines savybes. Lietuvoje tai nykstanti rūšis, todėl įtraukta į Lietuvos raudonąją knygą.
 Valgomi tik jauni grybai, nors ir menkaverčiai. Senesni kisliojo baravyko vaisiakūniai yra labai kartūs.

Sinonimai: *Xerocomus pulverulentus*

## Išvaizda

Kepurėlė (5–12 cm skersmens) tvirta ir mėsinga, iš pradžių pusiau apvali, vėliau iškili ir galiausiai plokščia, kraštai dažnai užsilenkę žemyn. Luobelė matinė, aksomiška ir sausa, drėgnu oru šiek tiek lipni. Kotas 5–10 cm ilgio, pilnaviduris cilindriškas, ties pagrindu smailėjantis ir baigiasi šaknies pavidalo išauga. Vamzdeliai alyviniai, priaugę prie koto, lengvai atsiskiria nuo kepurėlės; poros didelės ir kampuotos. Trama kompaktiška, geltonos spalvos, švelnaus kvapo ir maloniai švelnaus (salsvo) skonio.

Spalvos kaita: kepurėlė žalsvai pilka arba raudonai rusva, paspaudus nusidažo tamsiai mėlyna spalva. Kotas raudonai rudas, prie kepurėlės geltonas, su raudonomis dėmelėmis, paviršius grūdėtas ir purus; perlaužus ar paspaudus, kaip ir jautrios poros, greitai nusidažo tamsiai mėlyna spalva. Geltona trama paspaudus ar perpjovus iškart nusidažo tamsiai mėlyna arba juosvai mėlyna spalva.

## Augavietė

Dažniausiai sutinkamas lapuočių ir spygliuočių miškuose, ypač po ąžuolais, paprastaisiais bukais, eglėmis, taip pat parkuose.

Sezonas: liepa–spalis.

## Literatūra
* Etorė Bielis „Grybai“, „Mūsų knyga“, 2004 m, (161 psl.) ISBN 9955-573-65-1

## Nuorodos
* Lietuvos raudonoji knyga
Kavinukas

**Kavinukas** (; ) – stalo indas, kuriame patiekiama paruošta kava.

Iki išplintant kavavirėms paruoštą kavą ant stalo pateikdavo specialiame porcelianiniame ar fajansiniame inde su snapeliu, forma primenančiu arbatinuką, bet paprastai mažesnį.

Dabartiniai kavinukai paprastai stikliniai ir jie būna kavavirės dalis.

Senieji kavinukai dabar yra kolekcionavimo objektas. Stambiausi Europoje kavinukų muziejai, turintys virš 5000 eksponatų, yra Vokietijoje, Šepenštete ir Biuchlberge.
Latte art

**Latte art** (, 'pienas' + 'menas') – piešimo ant suplakto pieno putos latte kavos puodelyje menas, kurį paprastai būna įvaldę espreso kavos ruošimo meistrai baristos. Ypatingu būdu įpilant pieną į kavą, jos paviršiuje sukuriami įvairūs raštai, ornamentai. Taip pat norimą vaizdą galima išgauti paprasčiausiai piešiant viršutiniame putos sluoksnyje kokiu nors aštriu daiktu. Kuriant latte art'ą naudojami šie priedai: cinamonas, kakava, trintas šokoladas, sirupai ir kiti.

## Piešinio kūrimas

Pienas ruošiamas jį suplakant iki reikiamos 65–67 °C temperatūros, prie kurios išsiskiria tam tikras kiekis vienalytės, tam tikros konsistencijos putos. Įpilant smulkiaputį pieną į kavą, puta maišosi su kava, sudarydama tam tikrus raštus. Stengiamasi išvengti didesnių burbulų susidarymo piene. Procesą atidžiai kontroliuoja barista.
Be to, yra svarbi ir pačios kavos kokybė. Ją būtina paruošti per 20–30 sekundžių, norint išgauti raudonai rusvą spalvą. 

Latte art'ui būdingi įvairūs piešimo stiliai ir figūros. Pvz., norėdamas nupiešti gėlės žiedą ar lapą, kavos ruošėjas pila pieną judindamas į šalis ąsotėlį, taip išgaudamas lapelių formas. Kavos puodelis būna kiek pakreiptas, todėl į jį pilant pieną susidaro nevienodai iškilusi puta, dėl ko ir lapelių dydis gaunamas skirtingas. Pabaigoje plona pieno linija nubrėžiamas vertikalus gėlės kotas.  

Vyksta latte art pasaulio čempionatai, kuriuose sėkmingai dalyvauja ir lietuviai. Įvairūs konkursai organizuojami ir Lietuvoje. Kavos virtuozai puodelyje ant kavos sugeba nupiešti Tadžmahalą, keletą puodelių papuošti visiškai vienodais piešiniais, tai darydami sau už nugaros. Pasaulio rekordu laikomos 7 „pražydusios“ rožės 150 ml talpos kapučino puodelyje. 


Vaizdas:Latte art flower - 01.ogv|Gėlės piešimas
Vaizdas:Latte art leaf - 01.ogv|Lapo piešimas
Vaizdas:Cappuccino_in_Tokio.jpg
Vaizdas:French bulldog latte! (7638885930).jpg
Vaizdas:Murano Coffee-2.jpg


## Šaltiniai

## Nuorodos

* Latte art kūrimo gidas 
* Latte art kūrimo pavyzdžiai vaizdo medžiagoje
Suzuki Cappuccino

**Suzuki Cappuccino** – tai dviduris, dvivietis rodsteris, gamintas nuo 1991 iki 1997 metų Suzuki Motor Corporation kompanijos. Šis automobilis buvo išleistas Kei car mažo litražo kategorijai. Jo svoris 725 kg.

Jame įmontuotas standartinis trijų cilindrų, 657 cm³, 12 vožtuvų „DOHC“ variklis. Pradžioje buvo montuojamas F6A variklis, vėlesni modeliai naudojo K6A variklį, kuris buvo lengvesnis, skirstomasis velenas buvo sukamas grandine, o ne diržu. Abu varikliai turėjo įmontuotą turbiną ir tarpinį suslėgto oro aušintuvą (interkulerį). Dirbdamas 6500 apsisukimų per minutę dažniu, variklis galėjo pasiekti  galią.

Suzuki Cappuccino – galiniais ratais varomas automobilis, turėjo priekinius diskinius stabdžius su aušinamais diskais ir galinius diskinius stabdžius. Vėliau buvo leidžiamas su aliuminine važiuokle, vairo stiprintuvu ir kitais privalumais.
Moka (reikšmės)

Žodis ***moka*** reiškia:

* moka – kavos su pienu ir šokoladu rūšis;
* moka – arabikos kavos pupelių atmaina;
* moka – kavavirių rūšis;
* Moka – geografiniai objektai:
** Moka – Mauricijaus miestas ir rajonas;
** Moka – kalnai Mauricijuje;
** Moka – miestas Japonijoje;
** Moka – savivaldybė Puerto Rike;
** Moka – miestas Pusiaujo Gvinėjoje;
** Moka – miestas Dominikos Respublikoje.
Caffè mocha

***Caffè mocha***, *moka* (; ) – *[[Latte|caffè latte]]* variantas, panašus į turinietišką kakavos gėrimą *[[Bicerin]]*. Kaip ir *caffe latte* jo pagrindas yra espresas ir karštas pienas, tik dar pridedama šokolado – paprastai kaip saldžių kakavos miltelių, nors dažnai prideda šokolado sirupo.

Kaip ir kapučinas *café mochas* viršuje turi pieno putą, nors kartais ant viršaus užpila plaktos grietinėlės. Mokos viršų neretai pabarsto cinamono ar kakavos milteliais.

Gėrimo variantas yra *baltoji caffè mocha* ), daromas su baltuoju šokoladu. Yra šio gėrimo variantai, kai naudojama du sirupai. Šie variantai vadinami  ('juoda balta moka'),  ('marmurinė moka'),  ('zebras'),  ('smokingo moka').

*Caffè mocha* pavadinta pagal Jemeno Raudonosios jūros pakrantės miestą *Mocha*, kuris dar XV a. buvo vyraujantis kavos eksportuotojas.

Kofeino kiekis yra maždaug (370&nbsp;mg/L).

## Nuorodos
Moka (kalnai)

**Moka** – kalnų grandinė Mauricijuje.

Mokos kalnų grandinėje yra dvi iš trijų aukščiausių Mauricijaus salos viršūnių – *[[Pieter Both]]* ir *[[Le Pouce]]*. Grandinę prieš 10 milijonų metų suformavo iškilęs bazaltinis lavos kupolas.

Mokos kalnai puslankiu supa Mauricijaus sostinę Port Luisą.

## Nuorodos
Mokos pupelės

**Mokos pupelės** – kavos pupelių tipas, viena iš arabikos pupelių atmainų. Mokos pupelės yra mažesnės ir apvalesnės už daugelį kitų kavos pupelių atmainų.

Šio tipo kavos pupeles anksčiau eksportuodavo iš Mochos miesto (Jemenas).

## Istorija
1763 m. užrašytas pasakojimas sieja *Mocha* miesto suklestėjimą su šeichu Šadžiu, kuriam valdant buvo masiškai prisodinta kavamedžių. Netrukus *Mocha* gyvenvietė ėmė sėkmingai prekiauti kava, ir nedidelė gyvenvietė virto stambiu prekybiniu uostu. Europoje šio miesto pavadinimu ėmė vadinti ir kavos pupelių rūšį. Pasakojama, kad net kalnus apie *Mocha* miestą, ištisai apsodintus kavamedžiais, ėmė vadinti „kaviniais“ kalnais.

Po šeicho Šadžio mirties prie jo kapo pastatė mečetę, o jį patį ėmė laikyti miesto ir arabiškų kavinių globėju.

1633 m., sėkmingai pasibaigus sukilimui prieš Osmanų imperiją, Jemenas tapo savarankiška valstybe ir užmezgė tiesioginius prekybinius ryšius su kai kuriomis Europos valstybėmis, kurioms ėmė tiekti kavos pupeles. Tai buvo Jemeno ekonominio klestėjimo viršūnės laikai. Iki XVII a. pabaigos pasauliui kava tiekė daugiausia Jemenas, ir tai buvo mokos kava (*Mocha* ar *Mokka*). Iki XVII a. vidurio pagrindiniai mokos pirkėjai buvo į Jemeną atvykstantys turkų ir Egipto pirkliai, kurie supirkdavo kavą tiesiog nuo medžių.

Jemeno kavos prekybos klestėjimas buvo didele dalimi pagrįstas kavos auginimo monopolija bei didėjančių kavos populiarumu Europoje. Buvo draudžiama išvežti nedžiovintas, daigias kavos pupeles. Svetimšaliams draudė lankyti kavamedžių plantacijas.
Frapė

**Frapė** (, *frapés*, ), **frapės kava** – puta dengtas graikiškas atšaldytas tirpios kavos gėrimas. Labai populiarus Graikijoje bei Kipre, pastaruoju metu paplitęs ir daugelyje kitų šalių. Pirmą kartą frapė atsitiktinai buvo sukurta Salonikuose 1957 m. ir tapo pokarinės Graikijos kavos vartojimo gatvėje kultūros dalimi, „nacionaline“ kava. Tai viena iš populiariausių kavų tarp graikų jaunimo ir užsienio turistų.

Frapės sąvoka turi daug reikšmių – tai ir klasikinio baleto šokio judesys, ir „angelo sparnų“ () sausainiukai Italijoje (Lietuvoje žinomi kaip žagarėliai), ir pagrindinis muzikos ritmas Prancūzijoje (). Šiuo vardu gali būti pavadinti pieniški ir vaisiniai ledų kokteiliai, specialūs įvairių skonių frapės mišiniai, skirti gaminti šaltiesiems gėrimams, tačiau bene dažniausiai sutinkama frapės vardo reikšmė – šalta kava, šaltas gaivusis gėrimas.

## Paruošimas

Frapė gali būti paruošiama kokteilių plaktuve pagal skirtingus receptus: vienur frapė gaminama iš espreso, kitur iš tirpios kavos, trečias variantas – apskritai be kavos. Paprastai gaunamas tirštas šaltas kavos gėrimas, papuoštas plaktos grietinėlės kepure, pagardintas įvairiais priedais (sirupu, espreso kava, padažu, šokolado drožlėmis), į aukštą stiklinę taurę įdedant gėrimo šiaudelį. Gėrimo pagrindą sudaro specialus frapės mišinys, pienas, ledo gabalėliai ir espresas. Išrankesniam skoniui gali būti pasiūloma prieskoninė frapė su retesniais sirupais, kasdienai ar atsigaivinimui – tiesiog kavos skonio.

## Šaltiniai
Šešėlyje auginta kava

**Šešėlyje auginta kava** – kava, gaunama iš kavamedžių, kurie auga kitų medžių apsuptyje, dengiami jų lajos. Tai senasis kavos auginimo būdas, kuris daugelyje šalių sunyko išvedus derlingesnes kavamedžių veislės, galinčias augti atviroje saulėje didelėse  monokultūrinėse platancijose.

Laukai, kuriuose auginama šešėlyje brestanti kava, panašūs į mišką. Kavamedžiai yra sodinami jau tarp anksčiau augusių įvairių rūšių medžių, krūmų, žolių, arba visi augalai sodinami kartu. Siekiant intensyvesnės gamybos, kavamedžiai ir šešėlį metantys medžiai sodinami tvarkingomis eilėmis.

Šešėlyje auginama kava sulaukia dėmesio dėl mažesnio neigiamo poveikio aplinkai, nes jos gavyba nereikalauja plynai iškirsti miškų, išlaiko didesnę vietovės biologinę įvairovę, išsaugo dirvos struktūrą, reikalauja (jeigu kava ne ekologiška) mažesnio pesticidų, trąšų naudojimo. Nepaisant to, norint tokiu būdų auginti kavą vis tiek reikia mišką retinti, jame, lyginant su žmogaus veiklos nepaliestu miškų, gerokai sumažėja augalų ir gyvūnų rūšių skaičius. Kadangi šešėlyje augantys kavamedžiai reikalauja daugiau rankų darbo ir duoda mažesnį derlių nei augantys saulėje, tokia kava paprastai yra brangesnė.

Tai, kad kava buvo auginta šešėlyje, galima suprasti iš ant pakuotės esančių užrašų. Vienintelis specialus tokios kavos sertifikatas yra organizacijos Smithsonian Migratory Bird Center administruojama „Bird-Friendly“ programa.

## Šaltiniai

## Susiję straipsniai
* Sąžininga prekyba
* Permakultūra
* Ekologiška žemdirbystė
Meškasalio paminklas partizanams

**Meškasalio paminklas Kazimieraičio rinktinės Geležinio Vilko tėvūnijos partizanams** yra pietrytinėje Alytaus rajono savivaldybės teritorijos dalyje, Meškasalyje (Raitininkų seniūnija), krašto kelio  kairėje pusėje.

## Paminklas
Tai tipinis, betoninis, trikampis stačiasienis atminimo ženklas, įmontuotas į apskritą postamentą. Viršūnė užsibaigia Vyčio kryžiaus siluetu, po kuriuo visų trijų fasadų pusėje yra po įrašą: priekyje – „DAINAVOS / APYGARDOS / KAZIMIERAIČIO / RINKTINĖS / GELEŽINIO VILKO / TĖVŪNIJOS / PARTIZANAMS“, kairėje – „PARTIZANAMS / KILUSIEMS / IŠ MEŠKASALIO KAIMO / VACLOVAS BURNEIKA / 1922-1945 / JONAS BELEVIČIUS MUSTEIKIS / 1905-1946 / SKYRIAUS VADAS / BRONISLOVAS BURNEIKA / ŪSAS / 1923-1948 / SKYRIAUS VADAS / JUOZAS VYTAUTAS / BURNEIKA-TĖVELIS / 1926-1948 / SKYRIAUS VADAS / MOTIEJUS DZIDZEVIČIUS / TARZANAS / 1917-1948“; dešinėje – „PARTIZANAMS / GYVENUSIEMS IR ŽUVUSIEMS MEŠKASALIO / KAIME / 1945 M. GRUODŽIO MĖN. / ŽUVO / PETRAS DIDZEVIČIUS / GENYS /...“. Paminklą juosia stačiakampė betoninių plytelių aikštelė. 

Paminklo aukštis – 1,6 m, paminklinės teritorijos plotas – 4 m².

## Istorija
Meškasalio apylinkėse nuo 1945–1952 m. veikė Dainavos (iki 1946 m. - Algirdo) apygardos Merkio (Kazimieraičio) rinktinės Geležinio Vilko tėvūnijos partizanai, kurių gretose buvo iš Meškasalio kaimo kilę Vaclovas Burneika (1922–1945), Jonas Belevičius-*Musteikis* (1905–1946), Petras Dzidzevičius-*Genys* (žuvo 1945 m.), partizaninių junginių skyrių vadai Motiejus Dzidzevičius-*Tarzanas* (1917–1948), Juozas Vytautas Burneika-*Tėvelis* (1926–1948).

Žuvusiems partizanams ir jų ryšininkams atminti, 2012 m. rugpjūčio 26 d. Meškasalyje pastatytas tipinis atminimo ženklas (autorius – dizaineris Romas Navickas), kurį konsekravo Alovės ir Ryliškių parapijų klebonas, pirmasis Alytaus rajono garbės pilietis Stanislovas Stankevičius.

## Šaltiniai

* [[Lietuvos žinios] – 2012 m. rugpjūčio 28 d.]
* 2012-08-26 Meškasalio partizanams atminti pastatytas paminklas

## Nuorodos
*2012-08-26 Paminklinio kryžiaus šventinimas Meškasalio km.
Stanislovas Stankevičius (1934)

**Stanislovas Stankevičius** (1934 m. gegužės 12 d. Rokiškyje – 2023 m. balandžio 5 d.) – Lietuvos katalikų bažnyčios kunigas, pirmasis Alytaus rajono Garbės pilietis.

## Biografija
Gimė darbininkų šeimoje. Baigė Rokiškio J. Tumo-Vaižganto vidurinę mokyklą. 1954–1957 m. Kursko srityje atliko priverstinę karinę tarnybą sovietų armijoje, grįžęs dirbo Rokiškio žemės ūkio mechaninėse dirbtuvėse „Plūgas".

1958 m. įstojo į Kauno tarpdiecezinę kunigų seminariją. 1963 m. balandžio 10 d. įšventintas kunigu ir paskirtas vikaru į Pivašiūnus. Vėliau perkeltas į Krikštėnų parapiją, paskirtas jos klebonu. 1969–1976 m. klebonavo Punios parapijoje.

Nuo 1976 m. iki 2022 m. dirbo Alovės, o nuo 1984 m. ir Ryliškių parapijų klebonu. Daug prisidėjo prie naujos Ryliškių Šv. Monikos bažnyčios statybos (pastatyta 1993 m.). 

2022 m. atstatydintas iš pareigų ir apsigyveno Aukštadvario globos namuose „Šv. Domininko namai“.

Turėjo hobį – fotografiją ir filmavimą, fiksavo bažnytinio ir pasaulietinio gyvenimo šiokiadienius ir šventes, apie jas pasakojo, darė reportažus. 

Už kilnius poelgius, atvirą ir nuoširdų bendravimą su parapijiečiais, visada laiku ištiesiamą pagalbos ranką 2007 m. kunigui Stanislovui Stankevičiui pirmajam rajone buvo suteiktas Alytaus rajono Garbės piliečio vardas.

## Šaltiniai

* Alytaus rajono savivaldybės administracija – Garbės piliečiai 
* [Pirmasis Alytaus rajono garbės pilietis – Alma Mosteikaitė. Alovės ir Ryliškių parapijų klebonas Stanislovas Stankevičius. – [Alytaus naujienos] – 2007 m. gruodžio 27 d.] 
* Ina Grigūnaitė. Kleboną laisvalaikiu pralinksmina komedijos. – www.delfi.lt

## Nuorodos
* Videoreportažas: www.alytausgidas.lt
Café con leche

***Café con leche*** (isp. 'kava su pienu') – ispaniškas kavos gėrimo variantas su pienu. Panašesnis į itališką *[[latte|caffe latte]]*, negu į prancūzišką *[[café au lait]]*. *Café con leche* yra stipri kava (kartais tai espresas), santykiu 1:1 sumaišyta su pasterizuotu pienu. Cukraus ar kitokio saldiklio dedama pagal skonį.

Šis gėrimas yra itin paplitęs Ispanijoje, daugelyje Lotynų Amerikos šalių, Filipinuose ir ispaniškos kultūros bendruomenėse įvairiose šalyse. Pvz., kubiečių gyvenamuose Tampos ir Majamio (JAV) rajonuose *café con leche* yra standartinis pusryčių gėrimas.

## Nuorodos
2012 m. Brazilijos Grand Prix

**2012 m. Brazilijos Grand Prix** – paskutinis (20-tas) 2012 m. Formulės-1 sezono etapas. Jis vyko lapkričio 23-25 dienomis Interlagos trasoje. Tai pat tai buvo 41-as Brazilijos GP.

Šiose lenktynėse išaiškėjo 2012 m. Formulės 1 čempionas. Prieš šias lenktynes 13 taškų persvarą prieš Fernando Alonso turėjo vokietis Sebastian Vettel. Tuo tarpu Formulės 1 konstruktorių čempione trečią kartą iš eilės JAV GP tapo Red Bull ekipa.

S. Vettelis sugebėjo finišuoti 6-oje vietoje ir to užteko trečią kartą tapti F-1 čempionu. Pagrindinis vokiečio varžovas F. Alonso finišavo antras.

Šios lenktynės buvo paskutinės 7 kartus pasaulio čempionui Michael Schumacher. Po jų jis antrą kartą pasitraukė iš Formulės 1.

## Kvalifikacija

;Pastabos:
* – Pastor Maldonado gavo 10 starto vietų baudą už trečią įspėjimą sezone.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Van Aleno radiacinis žiedas

**Van Aleno radiacijos žiedas** (dar vadinama **Van Aleno radiacijos juosta**) – elektriškai įkrautų dalelių (plazmos) sluoksnis aplink Žemę, sudarytas iš dviejų (pagal 2013 m. kovo pradžios NASA duomenis - iš trijų) toro formos sluoksnių. Žiedus vietoje laiko Žemės magnetinis laukas. Jie tęsiasi nuo 1000 iki 60000 km aukščio virš jūros lygio. Manoma, jog daugumą dalelių, kurios formuoja žiedą, ateina iš saulės vėjo.

## Atradimas

Dar prieš kosmines lenktynes buvo teoriškai nuspėjama, jog egzistuoja darinys, kuris sulaiko įkrautas daleles.
Van Aleno radiacijos žiedo egzistavimas buvo patvirtintas Explorer 1 ir Explorer 3 misijų 1958 m., kuriam vadovavo pats Džeimsas Van Alenas iš Ajovos universiteto.

## Šaltiniai
Optinė elektronika

**Optinė elektronika** – elektroninių prietaisų, kurie aptinka ir kontroliuoja šviesą, tyrimas ir taikymas. *Šviesa* šiame kontekste dažnai apima ir kitas nematomo spinduliavimo formas, pvz., be matomos šviesos gali būti gama spinduliai, Rentgeno spinduliai, ultravioletiniai ir infraraudonieji spinduliai.

*[[Elektooptika]]* dažnai yra klaidingai naudojama kaip sinonimas, nors tai yra atskira fizikos šaka, kuri sprendžia visas sąveikas tarp šviesos ir elektrinio lauko.

Optinė elektronika yra paremta šviesos kvantinės mechanikos reiškiniais ant elektroninių prietaisų, labiausiai puslaidininkių, taip pat dažnai esant elektriniams laukams.
Komunista (Voronežas)

**Komunista** () – Lietuvos ir Baltarusijos KP CK neperiodinis žurnalas, ėjęs 1918–1920 m. Voroneže, Smolenske lenkų kalba.

## Istorija

Išėjo penki numeriai. Bendradarbiavo Vincas Kapsukas, Kazimieras Cichovskis ir kt.

Redaktoriai: Kazimieras Cichovskis, Stanislavas Petkovskis.

## Šaltiniai
Komunista (Vilnius)

**Komunista** () – Lietuvos ir Baltarusijos KP CK dienraštis, ėjęs 1918 m. gruodžio 21 d. – 1919 m. vasario 22 d. Vilniuje lenkų kalba.

## Istorija

Išėjo 45 numeriai. Bendradarbiavo Mečislovas Kozlovskis, Jonas Olskis ir Stanislavas Petkovskis.

Redaktorius Kazimieras Cichovskis.

## Šaltiniai
Makroskopinė skalė

**Makroskopinė skalė** yra ilgio skalė, kurioje objektai yra matomi plika akimi.

Klasikinėje mechanikoje, aprašant judėjimą, galima remtis makroskopine teorija. Daug smulkesnėje, atominėje skalėje, klasikinė mechanika nebetinka aprašant dalelių judėjimą, todėl naudojama kvantinė mechanika. Pvz., esant temperatūrai artimai absoliučiam nuliu, Bozė-Einšteino kondensatas rodo elementarius kvantinius reiškinius makroskopinėje skalėje.
Bozė-Einšteino kondensatas

**Bozė-Einšteino kondensatas** (**BEK**) – tokia atskiestų dujų agregatinė būsena, kai jos bozonai yra atšaldomi iki temperatūros artimos absoliučiam nuliui. Esant tokioms sąlygoms, didelė dalis bozonų užima žemiausią kvantinę būseną ir kvantiniai reiškiniai tampa matomi makroskopinėje skalėje. Šie reiškiniai vadinami makroskopiniais kvantiniais reiškiniais.

Šią medžiagos būseną pirmieji numatė Satyendra Nath Bose ir Albertas Einšteinas 1924–25 m.
Apaštalų rūmai

**Apaštalų rūmai** yra oficiali popiežiaus rezidencija Vatikano mieste. Šie rūmai dar žinomi kaip **Šventieji rūmai**, **Popiežiaus rūmai** ir **Vatikano rūmai**. 

Dabartinio varianto statybos darbai buvo pradėti 1589 m. balandžio 30 d. popiežiaus Siksto V iniciatyva. Įvairios vidinės detalės buvo užbaigtos vėlesnių popiežių, Urbono VII, Inocento XI ir Klemenso VIII, pontifikavimo laikotarpiais.

## Kita reikšmė

Terminas **Apaštalų rūmai** () taip pat buvo paminėtas kompiuteriniame žaidime *[[Civilization IV: Beyond the Sword]]*, kur žaidėjas galėjo įkurti šiuos rūmus, kurie atstodavo simbolinį žaidėjo civilizacijos religijos židinį.

## Taip pat skaitykite

* Popiežius

## Šaltiniai
Jacobs (kava)

**Jacobs** – didžiausias ir populiariausias kavos prekinis ženklas iš priklausančių „Kraft Foods“, vienai stambiausių pasaulyje maisto pramonės bendrovių. „Kraft Foods Inc.“ kasmet parduoda kavos, iš kurios galima paruošti 94 mlrd. puodelių kavos kasmet, arba 257 mln. puodelių kasdien. Kompanija pagal parduodamos kavos kiekį pirmauja 7 Europos šalyse ir Pietų Korėjoje. Tarp didžiausių Jacobs kavos rinkų – Austrija, Čekija, Vokietija, Vengrija, Latvija, Lietuva, Lenkija, Slovakija, Šveicarija, Turkija. „Jacobs“ Lietuvos rinkoje pasirodė 1994 m. ir nuo pat debiuto yra kavos rinkos lyderė.

Kai kurios „Jacobs“ rūšys: *Krönung, Cronat Gold, Night&Day, Aroma, Cappuccino*.

## Istorija
Kava „Jacobs“ savo istoriją skaičiuoja nuo 1895 m., kai vokiečių verslininkas Johanas Jakobsas Bremene atidarė parduotuvę, prekiavusią arbata, kava, kakava, šokoladu, biskvitais. 1906 m. pradėjo veikti jo nedidelis kavos pupelių skrudinimo fabrikas, dar po 7 metų buvo įregistruotas prekinis „Jacobs“ ženklas.

## Šaltiniai

## Nuorodos

* Jacobs istorija 
* Oficiali svetainė
Smulkiaputis pienas

**Smulkiaputis pienas**, *pieno mikroputa* () – pienas, suputintas specialiu espreso kavavirės priedu. Ši mikroputa naudojama gaminant kai kurių variantų kavą, ypač puošiamą *[[latte art]]*.

Kitoks pieno putos variantas yra paprastos putos, vadinamos  'stambiaburbulės putos' arba  'sausosios putos'. Ši putų rūšis vadinama *sausa*, kadangi didelę dalį jų tūrio dėl didelių burbuliukų sudaro oras. Tokios putos naudojamos darant kapučino kavą.
Smulkiapučio pieno burbuliukai yra smulkūs, dėl ko didesnę dalį tūrio sudaro pats pienas. Dėl šios priežasties mikroputa dar vadinama  ' šlapios putos'.

## Panaudojimas

Smulkiaputis pienas naudojamas kavos variantų, paprastai espreso kavos pagrindu, puošimui *[[latte art]]*. Tokiam puošimui ji yra labiausiai tinkama.

*Latte art* tradiciškai puošiama *[[latte]]* kava, kurios porcijos būna 220–340 ml. Kartais smulkiapučiu pienu puošiama ir kapučino kava (porcijos po 140–170 ml), tada ji vadinama . Dar rečiau *latte art* gali puošti ir dar mažesnėmis porcijomis gaminamą *[[Latte macchiato|macchiato]]*.

Smulkiapučio pieno gali dėti ir į *[[café au lait]]* kavą.

Smulkiaputis pienas nenaudojamas darant tradicinį „sausą“ kapučiną, ant kurio viršaus plūduriuoja sluoksnis sausų pieno putų, ar *[[latte macchiato]]*, kurioje paprastai būna atskiri sluoksniai sausų putų bei skysto pieno.

## Gamyba

Smulkiaputis pienas gaunamas į pieną įmaišant karštų garų, kol susidaro reikiamas putotumas. Barista, kontroliuodamas pieno kaitinimą, reguliuoja ir putos susidarymą. Putos sudaryme yra dvi fazės:
# oro įvedimas – garintuvo antgalis laikomas ties pieno paviršiumi,
# įvesto oro išmaišymas pieno tūryje – garintuvo antgalis įmerkiamas giliau, dėl ko piene susidaro sūkurys.
Garinant pieną (veikiant garais) jo paviršiuje formuojasi putų sluoksnis, kuris atsiskiria nuo paprasto skysto pieno. Pasibaigus pieno kaitinimui dažnai maišymas pratęsiamas, kai ąsotėlis judinamas tolydžiais sukamaisiais mostais, kurie tolygiai išmaišo susidariusią mikroputą bei pašildytą pieną. Tik po to pienas pilamas į kavą.

Pernelyg daug putos, kuri nepakankamai gerai sumaišyta su pienu, yra „sausa“ puta, dėl kurios gėrimo paviršiuje susidaro baltas putos paviršius (pvz., kapučino paviršiuje). Padarius per mažai putos gaunamas skystas, takus pienas, kurį pilant gaunama šviesiai ruda kava, kurioje nelieka putų ir nesusidaro sluoksnių, kaip paprasčiausiai įpylus paprasto šilto pieno.

Darant *latte art* pienas turi būti blizgus, tirštokas su labai smulkiais, vienodo dydžio burbuliukais. Smulkiaputis pienas turi būti ne tiek putotas skystas, kiek klampokas (, primenantis išlydytą zefyrą. Toks idealiai paruoštas pienas angliškai vadinamas  'mikroputa',  'aksominis pienas',  ir pan.

Ruošiamas pienas neturi būti perkaitintas, nes tada taptų šutintu, kai denatūruoja baltymai, dėl ko pienas praranda reikiamą tekstūrą. Susidarant smulkiapučiui pienui denatūruoja dalis pieno baltymų (kazeinas, išrūgų baltymai). Šie pakitę baltymai sudaro smulkius burbuliukus, esminę mikroputos dalį. Smulkūs mikroputos burbuliukai plika akimi nematomi, juos stabilizuoja denatūruoti pieno baltymai.

## Nuorodos
Altas (styginis instrumentas)

**Altas** – styginis muzikos instrumentas. Panašios formos į smuiką, tik kiek didesnis, skamba kvinta žemiau. Seniau ilgai altas buvo laikomas prastesniu smuiko giminaičiu, tik XX amžiuje buvo pripažintas. Altas sunkesnis ir jo stygos ilgesnės nei smuiko, tai ir altisto ranka turi būti didesnė ir stipresnė už smuikininko. Simfoniniame orkestre gali būti dvylika ir daugiau altų.
Perimetras

**Perimetras** – plokščios figūros riba (siena) arba apskritimo, daugiakampio ar kito uždaro kontūro ilgis. Žodis kilo iš graikų kalbos *peri* (aplink) ir *meter* (matuoti). Tai visų kraštinių ilgių suma. Perimetras dažniausiai žymimas **P** raide. 

Apskritimo perimetras dar vadinamas apskritimo ilgiu. Kalbant apie apskritimus, **pusperimetris** (žymimas *p* mažąja) - taip pat dažnai sutinkamas dydis, kuris yra lygus pusei perimetro: p=\tfrac{1}{2}P ir yra naudojamas Herono formulėje. 

## Formulės

## Perimetro suvokimas

Perimetras ir plotas yra du pagrindiniai geometrinių figūrų dydžiai ir yra dažnai painiojami. Manoma, kad vienos iš šių dydžių padidėjimas padidina kitą, tačiau nėra tiesioginio ryšio tarp ploto ir perimetro. Pavyzdžiui, stačiakampio, kurio plotis 0,001 ir ilgis 1000, perimetras yra šiek tiek didesnis nei 2000, o stačiakampio, kurio plotis 0,5 ir ilgis 2, perimetras yra 5. Abiejų formų plotai lygūs 1.

## Taip pat skaitykite
* Lanko ilgis
* Pitagoro teorema

## Šaltiniai
Kopi Luwak

**Kopi Luwak** (; , iš *kopi* 'kava' + *luwak* 'palminis musangas') – Indonezijoje gaminama kava iš laukinių gyvūnų palminių musangų apvirškintų kavos pupelių, kurios randamos gyvūno išmatose. Paruošta kava *Kopi Luwak* yra viena brangiausių, vertinama gurmanų. 

## Žaliava
Šios kavos žaliava  - kavos uogų sėklos, randamos palminio musango išmatose. Jas renka ir apdoroja Indonezijos Javos, Sumatros ir Sulavesio salose, mažesniais kiekiais – Filipinuose (ten ši kava vadinama ***Kopi Alamid***) ir Vietname. 

Nedidelis gyvūnas, primenantis laukinę katę, yra naktinis žinduolis, gyvena medžiuose ir minta vabzdžiais, graužikais, vaisiais, ypač mangais, melionais, bananais, taip pat ir kavamedžių uogomis. Jis turi puikią uoslę, todėl laipiodamas nuo šakos ant šakos išsirenka geriausiai prinokusius kavos vaisius. Jų minkštimas skrandyje suvirškinamas, o likusios pupelės po lengvos fermentacijos pasišalina su išmatomis. Žarnyne kavos pupelės sulimpa ir po tuštinimosi primena kukurūzų burbuolę. 

## Kavos gamyba

Gyvūno virškinimo sistemoje „apdorotos“ pupelės būna praradusios kartumą, o gyvūno skrandžio sultys joms suteikia ypatingo prieskonio. Paveiktas tokios fermentacijos, bet nesugadintas pupeles vietiniai gyventojai surenka nuo žemės kavamedžių augavietėse, plauna, džiovina, skrudina reikiamoje temperatūroje. Kavos pupelės toliau apdorojamos įprastiniu būdu ir tiekimos į užsienio rinkas. Didžioji dalis eksportuojama į JAV ir Japoniją. 

*Kopi Luwak* kasmet pagaminama palyginti mažai. Pastaruoju metu, išpopuliarėjus šiai kavai, kai kurie palminiai musangai laikomi žvėrelių fermose, kur neturi galimybės išsirinkti tik pačių geriausių kavamedžio uogų, o priversti misti tiekiamu pašaru, į kurį įmaišomos žmogaus parinktos kavamedžio uogos. Be to, gali būti daromi skirtingų kavos rūšių mišiniai. Kaina priklauso ir nuo to, kokiomis pupelėmis buvo šertas gyvūnas – arabika arba robusta. Atitinkamai *Kopi Luwak* pupelių kaina gali svyruoti 300–1500 €/kg ribose. Lietuvoje *Kopi Luwak* pupelių galima nusipirkti nuo maždaug 300 €/kg, už puodelį kavos prašoma 5–10 €, Vakarų Europos šalyse 2–5 kartus daugiau. Londone puodelis gali kainuoti 20 £.

## Šaltiniai

## Nuorodos

* ''Kopi Luwak'' kava
* Naujausi kavos ''Kopi Luwak'' tyrimai
* Ekstremali kava ''youtube'' svetainėje
Bolcmano entropijos formulė

Statistinėje termodinamikoje, **Bolcmano formulė** yra tikimybės lygtis, kuri sieja idealiųjų dujų entropiją *S* su dydžiu *W*, kuris yra mikrobūsenų skaičius atitinkantis duotą makrobūseną.

: S = k \cdot \ln W \! 

kur *k* yra Bolcmano konstanta (1.38062 x 10−23 J/K) ir *W* yra mikrobūsenų skaičius atitinkantis duotą makrobūseną.

„Ln“ yra natūrinis logartimas.

Bolcmano entropijos formulė parodo sąryšį tarp entropijos ir variantų skaičiaus, kuriuo galima suskirstyti atomus arba molekules termodinaminėje sistemoje.

## Istorija

Entropijos formulę suformulavo Liudvigas Bolcmanas tarp 1872 ir 1875 m., bet į dabartinę jos formą suvedė Maksas Plankas apie 1900 m.
Čaodžou

**Čaodžou** () – miestas pietryčių Kinijoje, Guangdongo provincijoje, prie Handziango upės žiočių Pietų Kinijos jūroje. Turi prefektūros statusą. Vystoma mašinų gamybos, medienos apdirbimo, popieriaus, maisto pramonė. Amatai.

Mieste ir jo apylinkėse kalbama viena iš pietų minų tarmių – teočiu tarme (laikoma viena archajiškiausių kinų tarmių). Yra Budos švyturys, 1170 m. statytas Guangdži tiltas, keletas šventyklų ir rūmų, miesto siena. Čaodžou yra svarbus kultūrinis regiono centras. Miestas išsiskiria savita virtuve, arbatos tradicijomis, opera.

## Istorija

Pradėjo kurtis ~III a. pr. m. e., o prefektūra tapo 590 m. Pradžioje vadintas ***Čaoanu*** (), bet nuo 1953 m. – Čaodžou.

## Galerija

File:Guangji Bridge, China2.jpg|Guangdži tiltas
Image:Kaiyuan Temple of Chaozhou 2010.jpg|Kaijuano šventykla
Image:Confucianism school of Haiyang County.JPG|Konfucijaus mokykla


## Šaltiniai
Pietų minų tarmės

**Pietų minų tarmės**, **pietų minų kalba**, **min-nanų kalba** (, sav. *Bân-lâm-gú*) – viena iš kinų kalbos tarmių grupių, priklausanti minų tarmių pogrupiui, kurio tarmės vartojamos pietrytinėje Kinijos dalyje. Pietų minų tarmė, ar tiksliau keleto tarmių grupė vartojama daugiausia Pietų Kinijos jūros pakrančių miestuose bei kinų apgyvendintose salose, taip pat gausios kinų diasporos pasaulyje.

Pietų minų tarmės pagal lingvistinius kriterijus galėtų būti laikomos atskira kalba, tačiau tradiciškai priskiriamos kinų kalbai. Vartojamos daugiausia kaip šnekamoji kalba ~47 milijonų žmonių.

## Tarmės

Išskiriamos 3 pagrindinės pietų minų tarmės:
* Hokkien – pietų Fudzianas, Taivanas, Pietryčių Azija;
* Teochew – rytų Guangdongas (ypač Čaodžou), pietų Fudzianas;
* Hainaniečių – Hainanas, Leidžou pusiasalis.

## Standartizacija ir užrašymas

Minnan kalba, kaip ir kantoniečių kalba, turi standartinę formą, kuri sudaryta Hokien dialekto pagrindu. Ją standartizavo Taivane ir Siamenyje (šio dialekto areale) veikę XIX a. krikščionių misionieriai, kurie išleido šios kalbos žodynus, į ją išvertė Bibliją ir kitus raštus. Standartizuojant kalbą buvo sukurta jos rašytinė forma, pritaikant lotynų raštą. Ši romanizacijos sistema buvo žinoma kaip „vietinis raštas“ (白話字 *[[pe̍h-ōe-jī]]*) arba „bažnytinis užrašymas“ (教羅 *Kàu-lô*).

Kadangi nuo XIX a. pabaigos Taivano sala buvo politiškai atskirta nuo likusios Kinijos, čia naudojamai minnan kalbai ilgainiui prigijo „taivaniečių kalbos“ pavadinimas. XX a. pradžioje Taivano minnan kalbai rašyti japonai pritaikė katakanos rašmenis. Nuo XX a. vidurio, siekiant įtvirtinti mandarinų kalbą kaip vienintelę standartinę, Taivane uždrausta rašyti min-naniškai, ir ji vėl tapo išimtinai šnekamąja. Žemyne Kinijoje naudojamai min-nanų kalbai 1960 m. buvo sukurta speciali romanizacijos sistema, bet skirta daugiau mokslo tikslams.

Nuo XX a. pabaigos Taivane vyksta šios kalbos judėjimas, dėl ko vėl buvo leista ja rašyti, pasirinktinai mokyti jos mokyklose. Vietomis naudojama užrašuose.

## Savybės
Pietų minų tarmių savybės turi daug bendrų bruožų su Tangų dinastijos standartine kinų kalba. Šios tarmės pasižymi sudėtingesne fonologija, negu mandarinų ar Kantono tarmės. Turi 6 tonus, paplitę toniniai sandhi.

## Nuorodos
*
Minų tarmės

**Minų tarmės** () – tarmių šeima, priskiriama kinų kalbai. Jai priklausančios kalbos vartojamos Kinijos regiono pietryčiuose (ypač Fudziane, Guangdonge, Taivane, Hainane) bei kinų diasporos Pietryčių Azijoje ir kitur pasaulyje. Pavadinimas kilo nuo Mindziango upės Fudziane.

Išskiriamos šios minų tarmių grupės:
* pietų minų tarmės (*Min Nan*, [nan])
* rytų minų tarmės (*Min Dong*, [cdo])
* šiaurės minų tarmės (*Min Bei*, [mnp])
* vidurio minų tarmės (*Min Zhong*, [czo])
* Pusiano tarmė (*Pu-Xian Min*, [cpx])
Rytų minų tarmės

**Rytų minų tarmės** (, sav. *Mìng-dĕ̤ng-ngṳ̄*) – viena iš kinų kalbos tarmių grupių, priklausanti minų tarmių pogrupiui, kurio tarmės vartojamos pietrytinėje Kinijos dalyje. Rytų minų tarmės vartojamos daugiausia rytinėje Fudziano dalyje, ypač aplink Fudžou ir Ningdė miestus, taip pat kinų diasporoje Pietryčių Azijoje ir kitur pasaulyje.

Išskiriamos 3 pagrindinės rytų minų tarmės:
* Fudžou
* Fuano
* Mango (ženkliai paveikta tajų-kadajų ir austroazinių kalbų)

Rytų minų tarmės lingvistiškai galėtų būti laikomos atskira kalba, tačiau tradiciškai priskiriamos kinų kalbai. Vartojamos daugiausia kaip šnekamoji kalba ~10 milijonų žmonių.

## Nuorodos
*
Robert Andrews Millikan

**Robertas Endriusas Milikanas** (; 1868 m. kovo 22 d. – 1953 m. gruodžio 19 d.) – JAV fizikas ir Nobelio fizikos premijos laureatas dėl elektrono krūvio išmatavimo bei darbų, susijusių su fotoelektrinio efekto tyrimais.

1909 m. kartu su Harviu Flečeriu atliko garsųjį aliejaus lašo eksperimentą ir išmatavo elektrono krūvį.

Magnetiniame lauke tirdamas kosminių spindulių dalelių trajektorijas nustatė, kad juos sudaro alfa dalelės, greitieji elektronai, neutronai, pozitronai, gama kvantai.

## Šaltiniai
Lungo

**Lungo**, *caffè lungo* ( 'ilgas', ) – espreso aparatu ruošiama kava, gaminama per pupeles prasunkiant daugiau vandens nei ruošiant espresą. Sunkiant 7–20 g kavos pupelių 1:3–4 santykiu per 40–60 s gaminama 21–80 g (30–120 ml) gėrimo, kuriame yra 30–120 mg kofeino.

Tradicinis arba paprastas *lungo* gaminamas iš 7–8 g kavos pupelių.
Dvigubas arba modernus *lungo* gaminamas iš 14–20 g kavos pupelių.

Palyginimui, įprasto espreso ekstrakcija trunka 20–30 sekundžių, sunkiant 1:2 santykiu iš 7–20 g sumaltų kavos pupelių gaunama 14–40 g (25–70 ml) gėrimo.Naudojant 1:1 santykį gaminama kava, vadinama *[[ristretto]]*.

## Savybės
Kokybiška *lungo* kava yra mažesnės koncentracijos, silpniau negu espreso kavos išreikšto turtingesnio skonio. Tačiau žymiai sunkiau tokią kavą išgauti malonių skoninių savybių – tam reikalingos itin aukštos kokybės lėto skrudinimo kokybiškai sumaltos kavos pupelės, tinkamas ruošiančio žmogaus indėlis. Kitu atveju, dėl ilgesnio sąlyčio su vandeniu ištirpsta ir pupelėse esančios nepageidaujamos medžiagos, dėl ko kava tampa karti, turi ryškų degėsių poskonį, aitroką kvapą.

Keičiant prasunkiamo vandens kiekį ir laiką gaunamas porcijos gardis kinta, kadangi įvairios kavos pupelėse esančios medžiagos tirpsta skirtingu greičiu. Todėl kava, pagaminta naudojant ilgesnę ar trumpesnę ekstrakciją, skiriasi savo chemine sudėtimi, kas nulemia ir skirtingą galutinį skonį. Kadangi kofeinas yra greičiausiai ir pirmiausiai tirpstanti medžiaga pupelėje, šiuo požiūriu tiek *[[ristretto]]*, tiek espresas, tiek *lungo* yra panašūs – galutinis kofeino kiekis labiausiai priklauso nuo panaudotų pupelių kiekio ir jų savybių.

## Panašūs gėrimai
* *[[caffè americano]]* – į espresą įpilama karšto vandens.
* *[[long black]]* – espresas pilamas į karštą vandenį.
Gaminant lungo visas vanduo sunkiamas per kavos pupeles. Taip pat, *lungo* paprastai yra „trumpesnis“ už *Americano* ar *long black*.

## Nuorodos
Kosmologinė konstanta

**Kosmologinė konstanta** (paprastai žymima graikų abėcėlės didžiąja lambda raide: Λ) yra energijos tankio tuščioje visatoje atitikmuo. Ją pirmasis pasiūlė Albertas Einšteinas, kaip modifikaciją jo bendrajai reliatyvumo teorijai, taip būtų galima pasiekti „Einšteino visatą“. Tačiau Einšteinas apleido šią koncepciją, kai Hablo dėsnis parodė, jog visata gali būti nestacionari. Dabartinis kosmologijos modelis šią konstantą įtraukia. 

## Lygtis
Kosmologinė konstanta Λ Einšteino lauko lygtyse yra tokioje formoje
: R_{\mu \nu} -\frac{1}{2}R\,g_{\mu \nu} + \Lambda\,g_{\mu \nu} = {8 \pi G \over c^4} T_{\mu \nu}
kur *R* ir *g* yra susieti su ervėlaikio stuktūra, *T* susietas su materija ir energija, o *[[gravitacinė konstanta|G]]* ir *[[šviesos greitis|c]]* yra perėjimo daugikliai, kurie atsiranda naudojant tradicinius matavimo vienetus. Kai Λ yra nulis, tai lygtis susiprastina iki pradinės bendrojo reliatyvumo lygties. Kai *T* yra nulis, lauko lygtis aprašo tuščią erdvę (vakuumą).
Planko epocha

Visatos evoliucijoje **Planko epocha** (arba **Planko era**), pavadinta Makso Planko garbei – ankstyviausias laiko tarpas visatos istorijoje, skaičiuojamas nuo nulio iki apytiksliai 10&minus;43 sekundžių (Planko laikas). Manoma, kad būtent šiame laikotarpyje vyravę kvantinės gravitacijos reiškiniai buvo reikšmingi.

## Taip pat skaitykite

* Didysis sprogimas
* Kvantinė gravitacija
Georgijus Gamovas

**Georgijus Antonovičius Gamovas** (; 1904 m. kovo 4 d. – 1968 m. rugpjūčio 19 d.) – Rusijos fizikas, teoretikas ir kosmologas.

Per savo vėlyvąją karjerą Gamovas daugiau skyrė dėmesio mokymui ir tapo plačiai žinomu dėl savo populiarių knygų „Vienas, du, trys…begalybė“ () ir „P. Tompkinsas“ () serijų (1939–1967 m.). Viena iš pastarųjų buvo parašyta kartu su lietuvių kilmės biologu ir biochemiku Martynu Yču.

## Ankstyvasis gyvenimas ir karjera
Gamovas gimė Odesos mieste, Rusijos imperijoje (dabar Ukraina). Jo tėvas mokė rusų kalbos ir literatūros aukštojoje mokykloje, o jo motina mokė geografijos ir istorijos mergaičių mokykloje. G. Gamovas, be rusų, šiek tiek išmoko prancūzų ir vokiečių kalbų. Gamovas nesimokė anglų iki savo koledžo metų. Daugiausia jo straipsniai buvo parašyti vokiečių ir rusų kalbomis, bet vėliau jis pradėjo rašyti ir anglų kalba.

Jis studijavo Novorosijske Odesos universitete (1922-1923 m.) ir Leningrado universitete (1923–1929 m.). Po Aleksandro Frydmano mirties Gamovas turėjo išsirinkti kitą savo disertacijos vadovą. Universitete Gamovas susidraugavo su trimis teorinės fizikos studentais Levu Landau, Dmitrijumi Ivanenko ir Matvėjumi Bronšteinu. Jie suformavo grupę, dar žinoma kaip „trys muškietininkai“, kurie susitikdavo aptarti ir analizuoti kvantinės mechanikos naujų straipsnių. Nuo 1928 m. iki 1930 m. stažavo Getingeno universitete. Prieš diplomo įteikimą Gamovas Getingene dirbo su kvantinės teorijos srityje, kur atomo branduolio tyrimų pagrindu parengė daktaro disertaciją.

1931 m. Gamovas buvo išrinktas SSRS mokslų akademijos nariu, jis tapo vienu iš jauniausiu nariu šioje organizacijoje. Tais pačiais metais vedė Liubovę Vochmincevą, fizikę, kuri dirbo inžiniere optikos gamykloje. 1934 m. emigravo į JAV, dirbo Džordžo Vašingtono universiteto profesoriumi. Dalyvavo kuriant JAV vandenilinę bombą.

## DNR ir RNR
Po to, kai 1953 m. Fransis Krikas ir Džemsas D. Vatsonas atrado DNR struktūrą, Gamovas bandė išspręsti problemą kaip 4 skirtingos bazės (adeninas, citozinas, timinas ir guaninas), kurios yra susijungusios DNR grandinėje kontroliuoja baltymų sintezę iš aminorūgščių.

## Šaltiniai
Affogato

**Affogato** ( 'nuskandintas') – espreso kava, pateikiama su ledais. Klaskinis receptas pateikiamas 2:3 (espresas:ledai) tūrio santykiu, paprastai naudojami vaniliniai ledai.

Galimi ir kiti *affogato* receptai: su riešutiniais ledais, kakavos milteliais, grietinėle, lydytu šokoladu. Galimos *affogato* atmainos, kur papildomai užpilama amareto ar kito likerio.

## Nuorodos
Haswell

**Haswell** – 2013 m. pasirodžiusių 4-osios kartos „Intel“ procesorių mikroarchitektūra, skirta serveriams, stacionariems ir nešiojamiems kompiuteriams, planšetėms ir netgi išmaniesiems telefonams. "Haswell“ mikroarchitektūra pagrįsti procesoriai turės daugybę integruotų dalykų tiesiog pačiame luste (kaip kad įtampos valdiklį, kuris anksčiau buvo integruotas į pagrindines plokštes).

Pakeitimai dizaine yra daugiau „filosofinio“, o ne technologinio pobūdžio: „Haswell“ turės daugybę Sandy Bridge bruožų. Pagrindinis tikslas – vieningo branduolio, tinkančio visiškai skirtingų užduočių sprendimui, sukūrimas. Haswell būdinga sparta, moduliai ir energinis efektyvumas. Haswell skaičiavimų branduolių taktinis dažnis daugiau nesusijęs su magistrale, o tai leidžia daug tiksliau valdyti atskiras procesoriaus zonas. Mikroarchitektūros lygmenyje pakeitimai skirti pirmiausia IPC („instrukcijų per taktą“) rodiklio padidinimui. „Haswell“ bus realizuotas „aktyvaus laukimo“ mechanizmas „S0ix“, pasiskolintas iš „Intel Atom“ procesorių linijos. Tokioje būsenoje CPU naudos žymiai mažiau energijos, tačiau kartu išsaugos galimybę atlikti kai kurias užduotis. Dar vienas energijos taupymo būdas – „Panel Self Refresh“ (PSR) technologija.

## Nuorodos
* IDF 2012: nauja informacija apie Intel Haswell procesorius 
* „Intel Haswell“ kryptis – mobilumas ir energetinis efektyvumas (Video)
Sluoksninis gėrimas

**Sluoksninis gėrimas** (), *sluoksninis kokteilis* – kokteilio rūšis, kurį sudaro skirtingo tankio likeriai ar kiti gėrimai, supilti kad sudarytų nuo trijų iki septynių sluoksnių. Apatiniai sluoksniai būna didžiausio tankio, kuo aukščiau, tuo tankis mažesnis. Didžiausią tankį turi daugiausia cukraus ir mažiausiai etanolio turintys gėrimai, tad jie pilami pirmieji. Tokie ingredientai būna vaisių sultys bei grietinėlės likeriai. Labiausiai alkoholiniai gėrimai naudojami viršutiniams sluoksniams, pvz., romas, turintis 75% etanolio.

Sluoksniai paprastai sudaromi daugiau dėl gražumo, negu dėl skonio.

Sluoksniniai gėrimai paprastai siurbiami pro šiaudelį, vienas sluoksnis po kito. Ruošiant sluoksninį gėrimą svarbu atidžiai pilti ingredientus, kad sluoksniai nesusimaišytų. Tiesa, kai kurie tokie gėrimai (vadinamieji ) geriami vienu ypu, visi sluoksniai išsyk.
Jutiklinė aikštelė

**Jutiklinė aikštelė** arba **jutiklinis kilimėlis** – plokštelė su lietimui jautriu paviršiumi, atliekanti kompiuterio pelės ir jos kilimėlio funkcijas. Gali turėti 2-3 mygtukus, atstojančius pelės kairįjį ir dešinįjį klavišus bei viduryje esantį ratuką.

Naudojama nešiojamuosiuose bei kai kuriuose delniniuose kompiuteriuose. Be to, gali būti integruota išorinėse kompiuterių klaviatūrose.

## Šaltiniai
Bra-ket notacija

Kvantinėje mechanikoje, **Bra-ket notacija** yra standartinis užrašymas aprašant kvantines būsenas. Tai taip pat gali būti naudojama matematikoje žymint abstrakčius vektorius ir tiesines funkcijas. Pavadinimas kilo nuo angliško žodžio *skliaustai* (). Pvz., skaliarinė dviejų būsenų sandauga žymima:
:\langle\phi|\psi\rangle,
kairioji pusė, \langle\phi|, vadinama **bra**, o dešinioji, |\psi\rangle, vadinama **ket**. Notaciją pasiūlė Polis Dirakas 1939 m. kaip paprastesnį būdą rašyti kvantines mechanines išraiškas.

## Šaltiniai
Kortadas

**Cortado**, *kortadas* (iš  '(čia) skiesti') – espresas, praskiestas šiltu pienu. Pienas pilamas į espresą, paruoštame *cortado* jo būna nuo pusės iki trečdalio.

## Kiti pavadinimai ir variantai
*Cortado* turi ir kitų pavadinimų – , , , .

JAV, ypač vakarinėje pakrantėje, *cortado* vadinamas *Gibraltar*. Šis pavadinimas atsirado San Franciske, kur kavos skrudintojai *Blue Bottle Coffee Company* ir *Ritual Coffee Roasters* ėmė propaguoti kavą teikti *Libbey–Owens–Ford* kompanijos stikliniuose induose, kurie ir vadinosi „Gibraltar“.

Kuboje *cortado* žinomas kaip *cortadito*. Jis paprastai patiekiamas specialiose stiklinėse, dažnai postikliniuose (su metaliniu lankeliu dugne ir vieline rankenėle). Kuboje yra keli šio gėrimo variantai:
* *cortado condensada*, *cafe con leche condensada* ar *bombon* – espresas su sutirštintu pienu,
* *leche y leche* – su kondensuotu pienu ir grietinėle viršuje.

Kubiečių XX a. 7-tą dešimtmetį atgabentas į Majamio priemiestį *Little Havana* kortadas paplito mieste, tapo kasdieniniu gėrimu mieste, ypač vietiniams kubiečiams.

## Panašūs gėrimai
Kortadas skiriasi nuo itališkos *[[caffè macchiato]] ar [[kapučinas|kapučino]].

Panašūs gėrimai:
* [[Australija|Australijoje]] – *piccolo cafe latte* ar tiesiog *piccolo*. Tai vienguba espreso dozė *macchiato* stiklinėje, kur ant espreso užpila kaitinto pieno taip pat kaip ir *cafe latte*;
* Portugalijoje – *galão'', kurio tris ketvirčius sudaro pienas. Kita kuo panašus į kortadą.

## Nuorodos
Galao

**Galao** ( 'galonas') – karšta portugališka kava, daroma iš espreso ir putinio pieno. Panašus į *[[café latte]]* ar *[[café au lait]]*, daromas aukštoje stiklinėje, kurioje būna ketvirtis kavos ir trys ketvirčiai putinio pieno.

*Garoto* porcija mažesnė, jis pilamas į *[[demitasse]]* tipo puodelį (mažas porcelianinis puodelis kavai). Gėrimas, kuriame kavos ir pieno proporcija yra 1:1, vadinamas *meia de leite* ('pusė pienas'), jis pilamas į puodelį. Jis kažkiek panašus į kortadą, bet turi gerokai daugiau pieno, proporcijos artimesnės *[[caffè latte]]*.

## Nuorodos
* The Art Of The Galão 
* João Luís Vieira Leitão (May 4, 2006), Coffee: Portugal’s Other National Drink , CoffeeGeek